Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 144

1. A szakmai és érdekképviseleti szervezetek szerepe az EU-kommunikációban Az Európai Unió egységes belsõ piac. Az EU mûködésének legfõbb célja a belsõ piaci viszonyok kialakítása, fenntartása és tökéletesítése a tagállamok között. Az, hogy egy ország szempontjából mennyire tekinthetõ sikeresnek az EU-tagság, az alapvetõen az egységes piacba való betagozódásától függ. A magyar tagságot illetõen természetesen rendkívül fontos szempont, hogy az Uniótól komoly pénzügyi támogatásokra lehet számítani. Hosszú távon azonban elsõsorban nem a támogatási források bevonása fogja meghatározni a tagságot, hanem az egységes piacon belüli versenyképesség. Az Európai Unió a bõvítést követõen 450 milliós piac lesz, ahol gyakorlatilag szabad versenyfeltételek érvényesülnek. Ez a piac hatalmas lehetõséget rejt magában a magyar gazdaság számára. Ezt a lehetõséget azonban csak felkészülten lehet kihasználni. A magyar tagság sikere szempontjából ezért kulcsfontosságú, hogy a gazdasági szereplõk megfelelõen tájékozottak és felkészültek legyenek a csatlakozásra. A kommunikációs stratégia egyik kiemelt feladata ennek elõsegítése. Magyarország integrálódásának a gazdasági szereplõk aktív bevonásával és egyidejû felkészülésével, alkalmazkodásával kell megtörténnie. Ellenkezõ esetben az ország nem tudja a tagság által nyújtott lehetõségeket maradéktalanul kihasználni. Nemcsak a vállalkozásoknak kell piacképessé válnia, hanem azokon belül a magyar munkavállalóknak is. Az alkalmazkodás többek között az õ képességeiktõl, szándékaiktól is nagyban függ. Ezért a munkavállalók esetében is kiemelten fontos az aktív felkészülés tudatosítása, szorgalmazása, az egyes munkavállalói csoportok differenciált helyzetéhez igazodóan. A kommunikációs stratégiával ugyanakkor szinte lehetetlen elérni minden egyes vállalkozást, vállalkozót vagy munkavállalót. Magyarországon ma több mint 800.000 vállalkozás mûködik, a munkavállalók köre pedig több mint 3 milliós. Természetesen szektoronként nem egyformán érintettek a vállalkozások és a munkavállalók. Vannak olyan szakmák, területek, amelyek piaci környezetét, mûködési feltételeit alapvetõen befolyásolja a csatlakozás, másoknál ez a hatás elhanyagolható. Abban, hogy az egyes szakmák felismerjék lehetõségeiket és feladataikat, kiemelkedõ közvetítõ szerepet játszanak a szakmai és érdekképviseleti szervezetek, amelyek ezirányú tevékenységüket már évekkel ezelõtt megkezdték. A kommunikációs stratégia számára — az eddigiekhez hasonlóan — továbbra is ezek a közvetítõ szervezetek tekinthetõk a kommunikáció elsõdleges célcsoportjának. Ennek oka, hogy az egyes piaci szereplõk közvetlen elérése csak egyedi akciókkal lehetséges (pl. brosúra megküldése mindenkinek), de folyamatos és interaktív kapcsolat mindenkivel nem építhetõ ki (természetesen egyes kiemelkedõ vállalatok esetében közvetlen kommunikáció folytatására is szükség van). A kommunikációs stratégia feladata elérni a munka világának mindkét meghatározó csoportját, a munkaadókat és a munkavállalókat egyaránt. Így a stratégia bevonja a szociális partnereket. A munkáltatói és munkavállalói érdekképviseletek azonban nem képviselik a sikeres tagságban kulcsszerepet játszó gazdasági szereplõk teljes körét. A stratégia ezért a szélesebb kört magába foglaló szakmai és érdekképviseleti szervezeteket nevesíti. Ezekbe azonban mindannyiszor beleértendõk a szociális partnerek. A magyar gazdaság az elmúlt tizenkét évben nagyfokú alkalmazkodási képességrõl tett tanúbizonyságot. Ez biztató lehet az EU-tagság idõszakára nézve is. Nyilvánvaló, hogy a gazdasági élet szereplõit (a vállalkozásokat és dolgozóikat) különbözõ mértékben fogja érinteni az EU-csatlakozás. Az érintettség elsõsorban az alábbi tényezõktõl függ: — vállalati nagyság, — tevékenységi kör, 2002/151/II. szám — ágazat, — meglevõ és potenciális vevõkör, piacok (belföld, EU tagországok), — földrajzi elhelyezkedés, — tulajdonosi struktúra (külföldi anyacég, hazai és külföldi magánszemélyek, családi tulajdon stb.). A fenti tényezõk alapján kell azonosítani azokat az ágazatokat, szakmákat, cégeket, vállalkozókat, akiket a csatlakozással járó követelmények jelentõsen érinteni fognak. A KS-nek elsõsorban ezekre a szereplõkre kell koncentrálnia és nem általában a teljes gazdaságra. A kutatások, személyes interjúk és tapasztalatok alapján elmondható, hogy a gazdasági szereplõk közül elsõsorban a kis- és középvállalatok esetében hiányzik leginkább az a tapasztalati, kapcsolati, információs tõke, illetve a pénzügyi és humánerõforrás, melyek nélkül az integrációs felkészülés komoly problémákat okozhat. A meglevõ szakmai és érdekképviseleti intézmények (kamarák, IPOSZ, MVA stb.) csak részben tudják ellátni azokat az érdekképviseleti és szakmai információnyújtási feladatokat, amelyekre ez a réteg rá lesz szorulva a csatlakozás elõtt és után. Akár több százezer vállalkozót érinthet a csatlakozással járó szabályozói környezet- és piacváltozás, melynek következtében komoly társadalmi feszültségek is kialakulhatnak, ha a kormányzati, illetve az érdekképviseleti szféra részérõl nem készül átgondolt és konkrét lépéseket tartalmazó integrációs stratégia. Egy mûködõ piacgazdaságban a gazdasági szféra és a kormányzati, államigazgatási szféra között helyezkednek el a sajátos jegyekkel, tevékenységgel és intézményekkel rendelkezõ szakmai és érdekképviseleti szervek. A vállalkozók tízezrei és munkavállalók százezrei ezeken a szervezeteken keresztül kapcsolódnak az állami szabályozáshoz. Magyarországon a rendszerváltás után a szakmai és érdekképviseleti szervezetek — ellentétben a gazdasági szférával — számos hiányossággal (infrastrukturális, szervezeti, pénzügyi, legitimációs) jöttek létre. A korábban csatlakozott EU tagországokban nem szakadt meg a különbözõ szakmai, érdekképviseleti szervezetek létének folytonossága és ennek következtében kapcsolódásuk az EK/EU partnerintézményeihez. Magyarországon, illetve a többi közép- és kelet-európai új demokráciában azonban az elmúlt tizenkét év még nem volt elegendõ ahhoz, hogy ezek a szervezetek saját erejükbõl ellássák a vállalati szféra integrációs felkészüléséhez, alkalmazkodásához nélkülözhetetlen feladatokat. A hazai szakmai és érdekképviseleti szervezetek intézményi kialakulatlansága, átmeneti és összetett, ellentmondásos helyzete, hiányos eszköz- és forrásellátottsága hátráltató tényezõje is lehet az integrációs folyamatnak. Ezeket a hiányosságokat a Kormány sem hagyhatja figyelmen kívül, amikor az uniós felkészülésben támaszkodni kíván ezekre a szervezetekre. Ezért számolni kell azzal, hogy a Kormánynak aktívabban kell szakmailag és pénzügyileg támogatnia a hazai szakmai szövetségeket és érdekképviseleteket, mint az Nyugat-Európában megszokott. A szakmai és érdekképviseleti szervezetek jellemzõit a KS szempontjából a következõképpen összegezhetjük: Erõsségek — Pozitív elkötelezettség a csatlakozás mellett. — Relatív magas ismeretszint. — Erõs érdekérvényesítõ képesség. — Ismerik a kormányzati törekvéseket, egyes közigazgatási hatásköröket megkaptak az államtól. — Igénylik a párbeszédet. — Többen jó nemzetközi és brüsszeli kapcsolattal rendelkeznek. — Jól ismerik a képviselt csoport, szakma, ágazat helyzetét és igényeit. Lehetõségek — A Kormány potenciális szövetségesei és üzenetközvetítõi lehetnek a felkészülési folyamatban a mikroszféra felé (multiplikátor hatás). — A Kormány intenzívebben támaszkodhatna szakmai tapasztalataikra és a tagjaik felé meglevõ befolyásukra. — A csatlakozást erõsíthetik az európai partnerszervezeteiken keresztül. — A multinacionális cégek és szövetségeik az EU-ban elõmozdíthatják a magyar csatlakozást, illetve elmagyarázhatják a magyar vállalkozóknak az EU-val járó lehetõségeket és kihívásokat. — A szakmai és érdekképviseleti szervezetek teljesen integrálódhatnak az EU-béli szervezeteikbe. Veszélyek — A kis- és közepes vállalkozások (KKV) megfelelõ felkészítés és érdekképviselet hiányában nem tudnak megfelelni a felkészülési követelményeknek, és ez piacvesztéshez vezethet. — A szakmai és érdekképviseletek nem tudják betölteni a rájuk háruló feladatokat a felkészülés folyamán. — Ha a kormányzattal nem sikerül partneri viszonyt kialakítani az EU-tagság sikerességét hátráltathatják, vagy legalábbis passzívakká válhatnak. — A szûkös pénzügyi adottságok, szervezeti és szakmai felkészületlenség egymás ellen fordít kamarákat, szakmai és érdekképviseleti szervezeteket. Mindezekbõl megállapítható, hogy a lehetõségek kihasználására és a veszélyek elkerülésére a kormányzatnak a kommunikációs stratégián keresztül jelentõs anyagi forrásokkal kell a szakmai és érdekképviseleti szervezeteket 2002/151/II. szám támogatnia, amelyek az EU-kommunikációban így jelentõs terheket, feladatokat tudnak átvenni a kormányzattól. Természetesen mindeközben azt sem szabad figyelmen kívül hagyni, hogy ezek a kormányzattól független, szakmai és érdekképviseleti alapon szervezõdött szövetségek, egyesületek, kamarák elsõdlegesen tagságuk érdekeit képviselik, nekik nyújtanak szolgáltatást a tagsági díjakból, illetve egyéb forrásokból. A szakmai és érdekképviseleti szervezetek felé történõ kommunikáció fontos kérdése, hogy mely kommunikációs eszközökkel érhetõk legjobban el ezek a szervezetek, illetve tagjaik, különös tekintettel a mindig nehezebben elérhetõ, és általában kevésbé tájékozott kis és középvállalkozói kör tekintetében. A Szonda-Ipsos által a Külügyminisztérium megbízásából 2000 januárjában ’Ismeretek, vélemények és attitûdök a magyarországi kis- és középvállalkozások vezetõi körében’ címmel végzett kutatás szerint: a megkérdezett vállalkozók, vállalati vezetõk a sajtón kívül leggyakrabban szakkönyvekbõl (30%), speciális kiadványokból (28%), közvetlenül elõírásokból és szabályokból (25%), konferenciák és képzési programok révén (22%), valamint kamarákon, szakmai szervezeteken keresztül (21%) tájékozódnak az integráció kérdéseirõl. Közepesnek mondható a nagy kiállításokon felállított Európa standok (17%), az Internet (16%) és az adatbázisok, adatbankok (10%) népszerûsége, viszont igen alacsonyra értékelik az Európa-napok (3%), illetve az EIP-k és az EIC-k (2—2%) hasznosságát a gyakorlati információk szempontjából. Természetesen a kor, a nem, a földrajzi elhelyezkedés (Budapest-vidék), az iskolai végzettség, a vállalati méret és tevékenység, továbbá az azóta eltelt idõ (mely például az Internet azóta szerzett térnyerését nem tükrözi) jelentõsen módosíthatja a fenti átlagszámokat, de azok mindenesetre támpontot adhatnak a hatékony kommunikációs eszközök felhasználásához. A vállalatok mindennapi tevékenysége közben felmerülõ integrációs kérdéseikre — amelyek például az egységes piac normáira, pályázási lehetõségekre, illetve egyéb szabályozási, minõségi területekre vonatkoznak — jelenleg Magyarországon az alábbi intézményektõl kaphatnak információt: — Kormány (Külügyminisztérium, Gazdasági és Közlekedési Minisztérium, egyéb szaktárcák), — EIC-hálózat (az ITDH keretében), — Kamarák (MKIK, BKIK, megyei kamarák stb.), — Euro Info Service (üzleti, vállalkozási alapon), — Európai Tájékoztatási Központ (Delegáció), — Európai Információs Pontok.

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes